אוולין ברזין

אוולין ברזין (באנגלית: Evelyn Berezin; אפריל 1925 - 8 בדצמבר 2018) הייתה מתכננת מחשבים אמריקאית ובעלת פטנטים רשומים רבים בתחום המחשוב והאלקטרוניקה. היא ידועה בעיקר בזכות תכנון המחשב מעבד-התמלילים הראשון. ברזין נפטרה בדצמבר 2018 בעת טיפולים שקיבלה כנגד סרטן.<ref name=":0"></ref>

== ביוגרפיה ==
ברזין נולדה ב-1925 במזרח ברונקס למהגרים יהודים מהאימפריה הרוסית, שם התחילה את לימודיה בתיכון "כריסטופר קולומבוס". ב-1941 החלה את לימודיה האקדמיים בקולג' האנטר - שם למדה כלכלה, ולא פיזיקה כפי שהעדיפה, משום שמקצוע זה היה מקובל יותר לנשים באותה תקופה. ואולם, מלחמת העולם השנייה סיפקה לברזין הזדמנות ללמוד פיזיקה בקורסים חינמיים מטעם האנטר ואוניברסיטת ניו-יורק, והיא אף קיבלה מלגה באוניברסיטת ניו-יורק. באותה תקופה, ברזין עבדה במהלך היום במשרה מלאה כאסיסטנטית במכון מחקר של חברת ההדפסה הבינלאומית (IPI), ובלילות למדה באוניברסיטה. ברזין סיימה את עבודת הגמר שלה בשנת 1946 וקיבלה תואר "בוגרת אוניברסיטה" במדעים מדויקים (BS).<ref name=":0" />

ברזין הייתה נשואה במשך 51 שנה לישראל וילניץ, מהנדס כימיה שנולד ב-1922 בלונדון. וילניץ נפטר ב-20 בפברואר 2003.<ref></ref> ברזין נפטרה ב-8 בדצמבר 2018 בגיל 93 בזמן טיפולים כנגד סרטן.<ref name=":0" />

== קריירה ותרומה למדע ==
ב-1951 הצטרפה ברזין לחברת הסטארט-אפ "אלקום" (Elecom), שהתחילה לבנות מחשבים אלקטרוניים - שם עבדה בתור ראש מחלקת התכנון.<ref name=":1"></ref> ב-1957, החברה נרכשה על ידי תאגיד "אנדרווד" (Underwood). כאן פיתחה ברזין מגוון מחשבים ליישומים שונים, ביניהם מערכת לחישוב טווחים לממשלת ארצות הברית, מערכת ששולטת בהפצת מגזינים ואת מה שנחשב היום למחשב המשרדי הראשון.<ref name=":0" /> באותה שנה, עברה ברזין לחברת "טלרגיסטר" (Teleregister), שם פיתחה את אחת המערכות הממוחשבות הגדולות בעולם - מערכת להזמנת מקומות בטיסות שפעלה ב-60 ערים ברחבי ארצות הברית במשך 11 שנה ללא אף תקלה מרכזית.<ref name=":1" />

בנוסף, בזמן שעבדה ב"טלרגיסטר" פיתחה ברזין גם את המערכת הבנקאית הממוחשבת הראשונה.<ref></ref> ב-1969 הקימה ברזין חברה בשם "רדקטרון" (Redactron) במטרה לפתח את הרעיון שלה - "מעבד תמלילים" - מכשיר שמאפשר הקלדה, עריכה ועיצוב של טקסט, במטרה להקל על העבודה של מזכירות.<ref name=":0" /> החברה הפכה ציבורית ומכרה אלפי מערכות בכל רחבי העולם. המוצר המרכזי של החברה נקרא "מזכירת מידע" ("Data Secretary"), אשר היה בגודל של מקרר קטן, ללא מסך, והמקלדת והמדפסת שלו היו מכונת כתיבה אלקטרונית. אינפלציה משמעותית בכלכלה בשנות השבעים הובילה למכירת חברת "רדקטרון" לתאגיד "בורופס" (Burroughs) בשנת 1976, שם השתלבה החברה במחלקת הציוד המשרדי של התאגיד. ברזין המשיכה בעבודתה שם עד 1979.<ref name=":1" /> בשנים 1980 ועד 1987 כיהנה ברזין כנשיאת "Greenhouse Management Company".<ref name=":0" />

במהלך הקריירה שלה קיבלה ברזין תואר דוקטור לשם כבוד מאוניברסיטאות אדלפי ומזרח-מישיגן. ברזין ייסדה את קרן ברזין-וילניץ, אשר תעניק את הערך הכספי של רכושה לטובת פרופסורה או מענק מחקר בכל תחום מדעי באוניברסיטת סטוני-ברוק בניו-יורק. בנוסף, היא ובן-זוגה המנוח מימנו את מלגת "סאם ורוז ברזין" על שם הוריה, אשר ניתנה לסטודנטים לתואר ראשון שבכוונתם ללמוד מדעים, הנדסה או מתמטיקה. ברזין ובן-זוגה גם הקימו את מענק "ישראל וילניץ", שמעניק מימון למחלקה לבלשנות באוניברסיטת "סטוני-ברוק", שם השלים וילניץ את הדוקטורט שלו.<ref name=":2"></ref>

== פרסים והוקרה ==
* 2006 היכל התהילה לטכנולוגיה של לונג-איילנד<ref name=":0" />
* 2011 היכל התהילה נשים בטכנולוגיה-בינלאומי (WITI), לונג איילנד<ref name=":0" />
* פרס לונג-איילנד להנהגה ממכובדת (Distinguished leadership)<ref name=":0" />
* 100 נשות העסקים המצליחות ביותר - מגזין BusinessWeek<ref name=":0" />
* דוקטור של כבוד מאוניברסיטת "אדלפי"<ref name=":2" />
* דוקטור של כבוד מאוניברסיטת מזרח-מישיגן<ref name=":2" />
* ב-2015, מונתה ברזין עמיתה של "המוזיאון להיסטוריית מחשבים" בקליפורניה בשל עבודתה המוקדמת בתחום תכנון מחשבים וחיים שלמים של פעולות יזמות<ref name=":1" />

== פטנטים ==
* מנגנון העברת מידע<ref name=":3"></ref>
* מעבד מידע אלקטרוני<ref name=":3" />
* מערכת העברת מידע<ref name=":3" />
* מנגנון העברת מידע מקוון<ref name=":3" />
* מקבץ אלקטרוני<ref name=":3" />
* מערכת עיבוד מידע<ref name=":3" />
* מכשיר אריתמטיקה (חשבון)<ref name=":3" />
* מחשבון אלקטרוני עם רגיסטר אחסון מחווט-מחדש דינמי<ref name=":3" />
* אמצעי שליטה עם חיישני הקלטה למחשבון אלקטרוני.(Google Patents)<ref name=":3" />

==קישורים חיצוניים==
* 

== הערות שוליים ==

קטגוריה:מתכנתות אמריקאיות
קטגוריה:ממציאות אמריקאיות
קטגוריה:ממציאים אמריקאים
קטגוריה:נשים זוכות פרסים: מדע וטכנולוגיה
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018